Marquesisk

Marquesisk er et polynesisk språk. Det tales på Marquesasøyene i Fransk Polynesia. Det er to hoveddialekter av språket, nordlig og sørlig.

Nordmarquesisk tales på øyene i nord, der Nuku Hiva, Ua Pou og Ua Huka er de viktigste. Det har 73 % leksikalsk likhet med mangarevansk og rarotongansk, 70 % med hawaiisk, og fjernere beslektet med tahitisk (45–67 % leksikalsk likhet) og tuamotuansk (29 %). Antallet språkbrukere i Fransk Polynesia ble for 2007 oppgitt til 5390. Språket har ordbok og grammatikk. Det kringkastes radioprogrammer på nordmarquesisk.«Marquesan, North», Ethnologue.

Sørmarquesisk tales på de sørlige Marquesasøyene, der Hiva Oa, Tahuata og Fatu Hiva er hovedøyene. I 2007 ble antallet språkbrukere oppgitt til 2700. Det finnes ordbok og grammatikk for språket.«Marquesan, South», Ethnologue.

Marquesisk er anerkjent i selvstyreloven for Fransk Polynesia.Loi organique n° 2004-192 du 27 février 2004 portant statut d'autonomie de la Polynésie française. Version consolidée au 04 août 2011, Legifrance. Det skal beskyttes og undervises også i skolen.

Académie marquisienne – Tuhuna 'Eo Enata er opprettet for å bevare og fremme språket.

Referanser

Kategori:Malayopolynesiske språk
Kategori:Språk i Fransk Polynesia